Cementarbejderne på Aalborg Portland har igen i dag nedlagt arbejdet. De strejker i protest mod ledelsens lønudspil, der vil give de ansatte en lønstigning 1,25 kr. Det er tredje dag i træk, at der er arbejdsnedlæggelse på virksomheden. Ifølge tillidsmand Harry Andersen vender de ansatte først tilbage efter weekenden, hvor man igen vil forsøge at nå til enighed om en lønaftale. - Alting stiger jo. Udgifterne stiger, men vores løn stiger ikke, sagde Jesper Bentsen, der er cementarbejder ved Aalborg Portland i går, da de ansatte havde besluttet at gå hjem. De 88 ansatte er organiseret i 3F og ønsker en lønstigning på 2,60 kr. i timen i stedet for de tilbudte 1,25 kr.

Opsummering:
Efter et kort møde er de ansatte nu gået hjem på weekend.